શામુશા ટાપુની અંદર જાતજાતની કિંમતી ખાણો હતી. તાંબુ, કલઈ, કોલસા, લોખંડ, સોનું, રૂપું, એ સર્વેની ખાણો ત્યાં હતી. અને તે સઘળી જુદા જુદા દેશો વચ્ચે અંટસ ન થાય વાસ્તે દરેકને તેના બળ પ્રમાણે વહેંચી આપવામાં આવી હતી. આ રીતે આનંદ કલ્લોલ કરતા શામુશાવાસીઓ પરદેશીઓ માટે વૈતરું કરતા હતા. આમાં પણ વિનિમય ચાલતો. તેઓ પોતે તાંબુ ને કલાઇ જાપાનને આપતા અને તપેલા અને ચમચા ત્યાંથી લાવતા. લોખંડ અમેરિકા મોકલાવીને ત્યાંથી ખીલા આણતા વગેરે.